স্থানীয়রা আরো জানিয়েছেন, ফজলুল হকের পরিবারের সকলেই জামায়াত-শিবিরের রাজনীতির সাথে জড়িত। তার ছোট ভাই আজিজ চট্টগ্রামে শিবিরের রাজনীতির সাথে জড়িত রয়েছে। আজিজকে কিছু দিন পূর্বে নাশকতার অভিযোগে চট্টগ্রামে পুলিশ আটক করে। ফজলুল হক জামায়াতের কর্মী ও তার বোন রহিমা জামায়াতের মহিলা শাখা নিয়ন্ত্রিত ইসলামী ছাত্রীসংস্থার সক্রিয় কর্মী বলে জানা গেছে। গত ২/৩ বছর পূর্বে ফজলুল হক তার পুরো পরিবার নিয়ে চট্টগ্রাম শহরের বাকলিয়া এলাকায় এসে একটি ভাড়া বাসায় উঠেন। সেখানে কয়েক বছর থাকার পর গত কয়েক মাস পূর্বে মাসিক ১০ হাজার টাকায় হালিশহরের গোল্ডেন কমপ্লেক্স আবাসিক এলাকার বি এ ম্যানশন (বাড়ি নম্বর-১/১৯) নামের একটি ভবনের দ্বিতীয় তলার একটি ফ্ল্যাট ভাড়া নেন। আর সেখানেই শুরু করেন জঙ্গি তৎপরতা। তার বাসায় চট্টগ্রামের সিনিয়র কয়েকজন জামায়াত-শিবিরের নেতাদের যাতায়াত ও ছিল বলে নির্ভরযোগ্য সূত্রে জানা গেছে। এছাড়াও ফজলুল হকের সাথে রোহিঙ্গা সলিডারিটি সংস্থা (আরএসও‘র) সাথে সম্পৃক্ততা রয়েছে বলে এলাকাবাসীরা জানিয়েছেন।